Hekk kif wieħed iħalli l-belt Victoria minn naħa ta' wara tal-Bażilika ta' San Ġorġ, għandu jasal fir-raħal tal- Fontana. Dan ir-raħal hu magħruf għall-Għajn il-Kbira ta' Għawdex, li fis-seklu 17 l-ilma ġieri u r-raba' saqwi ta' madwar qanqlu xi bdiewa u raħħala biex jibnu xi għorfa. Peress li l-Għajn dejjem kienet tintuża, inbniet triq mill-belt Victoria sal-Għajn il-Kbira. Biż-żmien din it-triq saret raħal żgħir li baqa' magħruf bħala t-Triq tal-Għajn li llum dan ir-raħal iġib l-isem bħala Fontana. Viċin in-nofs tal-imsemmija triq, inbniet il-knisja li tlestiet fl-1905, iddedikata lill-Qalb ta' Ġesu. Fl-1911 ġiet imwaqqfa uffiċċjalment il-parroċċa tal-Fontana. Din il-knisja nbniet permezz tal-ħidma u għotjiet minn diversi nies, speċjalment mill-kontribuzzjoni tas- sajjieda ta' dawn l-inħawi li kienu jagħtu flus mill-bejgħ tal-ħut tagħhom għall-bini tal-knisja. Ta' min wieħed isemmi, li r-raba' kappillan ta' din il-parroċċa kien proprju Dun Nikol Cauchi, l-Isqof Emeritus ta' Għawdex, li serva bħala kappillan hawnhekk bejn l- 1956 u l-1962. Il-Knisja iddedikata lill-Qalb Imqaddsa ta' Ġesu', armata dak inhar tal-Festa Il-Knisja Parrokkjali tal-Fontana, Għawdex sċssċċi e A Il-Monument fuq iz-zuntier tal-Knisja, li juri l-ġbir li sar mis-sajjieda Waħda mara mill-Ħamrun, bl-isem ta' Karmena (k/a Kerrie) kienet miżżewġa ċertu wieħed Għawdxi Ġorġ Xuereb. Il- familja kienet toqgħod fl-inħawi tal-Fontana f' Għawdex. Karmena kienet għamlet wegħda lil San Gejtanu, li bħala Ħamruniża ma setax jonqos li kienet devota lejh. Din il- wegħda ġiet maqlugħa u bħala ringrazzjamentlejn il-qaddis patrun tagħna, il-familja Xuereb kienu ħarġu l-flus biex issir statwa ta' San Gejtanu. Din tlestiet u nġiebet fil-knisja tal- Fontana fl-1968. Ix-xogħol tal- istatwa hu tal-magħruf artist Għawdxi Wistin Camilleri. Din l-istatwa hi simili għal dik bħal tagħna iżda hi maqsuma fi tnejn. Il-Madonna bil-bambin tiġi merfugħa għaliha f'niċċa Il-Vara Titulari tal-Qalb ta' Ġesu' meqjuma fil-Fontana fis-sagristija tal-knisja, filwaqt li San Gejtanu għarkobbtejh qiegħed għalih. L-Iskultur Għawdxi, Wistin Camilleri Nhar is-7 ta' Awissu, l-istatwa tiġi armata f'nofs il-knisja għall-qima tan-nies. Fil-għaxija ssir dan il-jum fil-knisja tal-Fontana kull sena. L- ispejjeż ta' din il-festa jiġu mħallsa mill-familja Xuereb, liema festa dejjem saret interna. Mill-informazzjoni miġbura ma jidhirx li hemm xi niċeċ jew kappelli f'Għawdex iddedikati lil San Gejtanu; jew inkella xi vara tal-qaddis li tiġi esponuta f'xi knisja oħra f'Għawdex dak in-nhar tal-festa. B'hekk nistgħu nikkonkludu li l-unika qima lejn il-patrun tagħna fil-gżira tat-tliet għoljiet tinsab biss fil-Fontana. Il-Vara ta' San Gejtanu fil-Parroċċa tal-Fontana